
Кытай Хэйлунцзян провинциясенең, губернатор Ван Вэньтао җитәкчелегендәге делегациясе Татарстанга килде.

“Казан” халыкара аэропортында кунакларны Татарстан Премьер-министры Алексей Песошин каршы алды.

Иртәгә, 2018 елның 12 июлендә, делегация әгъзалары Иннополис шәһәрендә, Зөя утрау-шәһәрлегендә булуны һәм Казан федераль университеты белән танышуны планлаштыра.

Кич белән Казан Кремлендә Татарстан Республикасы Президенты Рөстәм Миңнеханов Хэйлунцзян провинциясе губернаторы Ван Вэньтао белән очрашачак.
Казанга Кытайның Хэйлунцзян провинциясе делегациясе килде